
УТВЪРЖДАВАМ:

Заповед № 4/15.09.2025 г.
ПРОГРАМНА СИСТЕМА

НА ДЕТСКА ГРАДИНА №20 „РАДОСТ“, гр. ДОБРИЧ
Детската градина е първото стъпало в етапа на развитие на всяко дете. Тя е мястото, където започва образование на детето и където то получава първите грижи, знания, умения и компетентности. Образованието е нещо повече от придобиването само на знания. По време на своя растеж и заниманието със заобикалящата го среда детето се учи как да създава своя представа за света и да се занимава активно с него. Възпитанието и образованието са процес на развитие на личността и помагат на детето да се справя с живота. 
В тази връзка програмната система на Детска градина „Радост“ е подчинена на една обща цел: Изграждането на автономни и инициативни личности, уважаващи другите, способни да работят съвместно, владеещи базови компетентности, осъзнаващи силните си страни и способни да ги развиват и прилагат за себе си и в полза на обществото. 

I. ПОДХОДИ И ФОРМИ НА ПЕДАГОГИЧЕСКО ВЗАИМОДЕЙСТВИЕ
Подходите на педагогическо взаимодействие гарантират реализацията и успеха на програмната система осигурявайки единство на обучение, възпитание и социализация, базирано на партньорска комуникация между детето и учителя:

· Личностно ориентиран - базиран върху разгръщането на индивидуалността при съобразяване с възрастовите особености;
· Конструктивен -
този
подход
включва
взаимодействие
както
върху мисловните процеси, така и върху поведението, което отразява тези процеси;

· Ситуационен - прилагане на система от методи, изискващи решаване на проблемни задачи и преодоляване на познавателни трудности;
· Комплексен- създава условия за изграждане на разнообразна образователна среда с цел осигуряване на равнопоставеност и достъп до качествено образование чрез използването на комплексни ситуационни форми;
· Игрови - чрез използването на играта като водеща дейност на педагогическо взаимодействие се постигат образователните и възпитателни цели;
· Обучителен- използване на нови възможности като STEAM обучение, Legoобразование, учене на открито, образователна платформа Енвижън, BeeBot и др., които ще спомогнат до изпълнение на поставените цели в Стратегията за развитие на детската градина;
· Дейностно-холистичен подход или "учене чрез правене" е подход в педагогическия процес чрез който различните дейности на "правене" развиват: познавателното, откривателското, избирателната активност на децата. Детето е в "активна" позиция - да наблюдава, сравнява, анализира, оценява, описва, обяснява, разграничава, различава, идентифицира, съставя, подрежда и др., за да достигне само или с помощта на учителя отделни компетентности, като очаквани резултати;
· Интерактивен – Интерактивността като подход и метод дава възможност за активно-действено участие, за творчество, за спонтанност, за нестандартни решения на проблемни задачи, за личностно-индивидуална и екипна изява. Възпитава умения за екипност,толерантност, критичност. Развива мисленето, волята, положителните емоции. Повишава интереса към знанията за миналото и практическото им използване за решаване проблемите на настоящето и бъдещето;
· Ценностно-ориентиран – осигурява възпитание и обучение, насочено към достигане на общочовешки ценности при запазване и развиване на националната идентичност и традиции;
· Личностно-хуманен - Приемане на детето като значима личност - с уважение и достойнство. Оказване на обич и подкрепа, съобразяване с потребностите и интересите на детето като субект. Подпомагане в изграждане на позитивен Аз-образ.
1. Форми на педагогическо взаймодействие
      Педагогическото взаимодействие е процес, насочен към постигането на определен очакван резултат, свързан с цялостното развитие на детето, в който основни участници са: учител-дете. При осъществяване на педагогическо взаимодействие учителите използват игровата дейност за постигане на компетентностите по образователните направления. Игровата дейност присъства във всички видове форми на взаимодействия през учебното и неучебното време в детската градина и в подготвителна група в училище.
     При използването на формите на педагогическо взаимодействие, детският учител се съобразява със: степента на развитие на децата в групата, възрастови особености, потребности и интереси за постигане на целта – цялостно развитие на детето.
Формите на педагогическо взаимодействие през цялата учебна година са:
· основна
· допълнителна
Педагогическата ситуация е основната форма на педагогическо взаимодействие, която протича предимно под формата на игра и се организира само в учебно време.

Ситуацията се използва при реализиране на образователните направления: български език и литература, математика, околен свят, изобразително изкуство, музика, конструиране и технологии и физическа култура. STEAM обучението може да бъде част от педагогическата ситуация.

Продължителността на една педагогическа ситуация е в зависимост от възрастта на децата и варира от 15 до 20 минути за първа и втора възрастова група и от 20 до 30 минути за трета и четвърта възрастова група.

Разпределението на педагогическите ситуации по образователни направления се осъществява в седмично разпределение, което се разработва от учителите по групи в началото на всяка учебна година и се утвърждава от директора на детската градина.

Чрез допълнителните форми на педагогическо взаимодействие се разширяват и усъвършенстват компетентностите на детето по образователните направления. Допълнителните форми се организират по преценка на учителя в съответствие с интересите и потребностите на децата.

Провеждат се извън времето на педагогическите ситуации, както в учебното, така също и в неучебното време.

Видове допълнителни форми, които се прилагат в детската градина:
· Различни видове игри – подвижни, сюжетни, конструктивни, дидактични и др.;
· Утринна гимнастика;
· Разходки, екскурзии, празници и развлечения;
· Дейности по реализиране на проекти и национални програми, съобразени с възможностите на децата;

· Посещения на различни културни институции;
· Дейности, организирани по избор на детето;
· Дейности организирани с родители и деца.
II. РАЗПРЕДЕЛЕНИЕ НА ФОРМИТЕ НА ПЕДАГОГИЧЕСКО ВЗАИМОДЕЙСТВИЕ
ОБРАЗОВАТЕЛНО НАПРАВЛЕНИЕ 
I група

II група

III група

IV група
 (15 – 20 мин.)

 (15 – 20 мин.)

 (20 – 30 мин.)

(20 – 30 мин.)

Брой ПС

Брой ПС

Брой ПС

Брой ПС

1. Български език и литература 
1

2

3
3/4
2. Математика 
1

1

2

3

3. Околен свят
1

2

2

2

4. Изобразително 

изкуство
2

2

2

2

5. Музика
2

2

2

2

6. Конструиране и технологии 
1

1

2

2

7. Физическа култура
3

3

3

3

Целодневна организация
11

13

16
17/18
Съотношението между основни и допълнителни форми : 60/40
Когато поради извънредни обстоятелства присъствието във формите на педагогическо взаимодействие в детската градина е преустановено фактически или с акт на компетентен орган, след заповед на министъра на образованието и науката педагогическото взаимодействие в детската градина се осъществява, доколкото и ако е възможно, от разстояние в електронна среда чрез използване на средствата на информационните и комуникационните технологии и с участието на родителите.

Когато поради извънредни обстоятелства присъствието във формите на педагогическо взаимодействие е преустановено фактически или с акт на компетентен орган за отделна група/отделни групи, педагогическото взаимодействие за периода на преустановяването след заповед на директора на детска градина се осъществява, доколкото и ако е възможно, от разстояние в електронна среда чрез използване на средствата на информационните и комуникационните технологии и с участието на родителите. Директорът на детската градина уведомява незабавно началника на РУО за преустановяването, за причините за това, както и за преминаването към педагогическо взаимодействие от разстояние в електронна среда.

Педагогическото взаимодействие от разстояние в електронна среда подпомага придобиването на компетентностите по чл. 28, ал. 2 от Наредба № 5 за предучилищното образование, като използваните ресурси се избират от педагогическите специалисти в съответствие с възрастта на децата.

Продължителността на педагогическото взаимодействие с дете от разстояние в електронна среда се определя от педагогическите специалисти в съответствие с възрастта на децата, но не може да надвишава 30 минути дневно.

Проследяването на постиженията от осъщественото педагогическо взаимодействие от разстояние в електронна среда се извършва чрез наблюдение от страна на педагогическите специалисти и чрез обсъждане с родителите.

· ПРЕЗ УЧЕБНО ВРЕМЕ:
Учебното време през учебната година е в периода от 15 септември до 31 май на следващата календарна година. Учебният ден включва основните и допълнителните форми на педагогическо взаимодействие, както и време за почивка и самостоятелни дейности по избор на детето. Продължителността на една педагогическа ситуация по преценка на учителя е от 15 до 20 минути - за първа и за втора възрастова група, и от 20 до 30 минути - за трета и за четвърта възрастова група.
ДНЕВЕН РЕЖИМ

Часови интервал
Основни
и
допълнителни
форми
на
педагогическо взаимодействие
7.00 – 8.10
Прием на децата

8:10 – 8:30
Утринна гимнастика
8.30 – 8:50
Закуска
9.00 – 10.00
Организиране и провеждане на педагогически ситуации
10.00 – 10.30
Подкрепителна закуска
10.30 – 12.00
Организиране
и
провеждане
на
допълнителни
форми
на педагогическо взаимодействие

12.00 – 12.30
Обяд
12.30 – 15.00
Подготовка за сън/ сън. Времето за сън на децата от първа възрастова група може да бъде удължено до 15.30 часа

15.00 – 16.00
Ставане от сън и организиране на игри за децата
16.00 – 16.30
Следобедна закуска
16.30 – 18.30
Организиране на допълнителни форми на педагогическото взаимодействие за децата; участие на децата в допълнителни форми по избор; изпращане на децата

· През неучебно време:
Неучебното време е през периода от 1 юни до 14 септември на съответната учебна година. Не се организират основни форми на педагогическо взаимодействие, а само допълнителни форми на педагогическо взаимодействие.

В допълнителните форми на педагогическо взаимодействие се разширяват и усъвършенстват отделни компетентности от посочените в чл. 28, ал. 2, които допринасят за личностното развитие и за разнообразяване на живота на детето.

Допълнителните форми се организират по преценка на учителя в съответствие с програмната система, прилагана в детската градина, цялостната организация на деня и с интересите и потребностите на децата.

III. СЕДМИЧНО РАЗПРЕДЕЛЕНИЕ ЗА ВСЯКА ВЪЗРАСТОВА ГРУПА
Съобразно седмичното разписание по групи, учителите сами изработват тематично разпределение по месеци и седмици по отделните образователни направления, определят темите за постигане на отделните компетентности като очаквани резултати от обучението, както и методите и формите за проследяване на постиженията на децата. Учителите на групи сами определят методите на педагогическо взаимодействие, съобразно интересите на децата и спецификата на образователната среда.
Седмично разписание за първа група “Бонбон“– Приложение № 1
Седмично разписание за втора А група „Калинка“ – Приложение № 2

Седмично разписание за втора Б група „Звездичка“– Приложение № 3
Седмично разписание за трета група „Слънце“ – Приложение № 4
Седмично разписание за четвърта А група „Врабче“– Приложение № 5
Седмично разписание за четвътта  Б група „Пчеличка“– Приложение № 6
IV. Тематично разпределение за всяка възрастова група
Тематичното разпределение осигурява ритмично и балансирано разпределение на съдържането по образователни направления и включва темите за постигане на отделни компетентности като очаквани резултати от обучението, както и методите и формите на проследяване на постиженията на децата.

Тематичното разпределение отчита интересите на децата и спецификата на образователната среда.

ТЕМАТИЧНИТЕ РАЗПРЕДЕЛЕНИЯ СА ПРИЛОЖЕНИЯ КЪМ НАСТОЯЩАТА ПРОГРАМНА СИСТЕМА.

Тематичните предложения са съобразени и с познавателните книжки, които са избор на учителите по групи. Тематичните разпределения са част от електронния дневник OneBook.
V. МЕХАНИЗЪМ ЗА ВЗАИМОДЕЙСТВИЕ МЕЖДУ УЧАСТНИЦИТЕ В ПРЕДУЧИЛИЩНОТО ОБРАЗОВАНИЕ

1. Предучилищното образование, като процес на възпитание, социализация и обучение на децата, се осъществява при взаимодействие и сътрудничество с родителите.

2. Родителите са участници и партньори в предучилищното образование заедно с децата, учителите, директорите и другите педагогически специалисти.

3. Сътрудничеството и взаимодействието между учителите, директорите и другите педагогически специалисти и родителите създават условия за постигане на целите по чл. 5 от Закона за предучилищното и училищното образование, както и за формиране на положително отношение към детската градина и училището.

4. Сътрудничеството и взаимодействието между родителите и детската градина се осъществяват чрез:

4.1. индивидуални срещи в удобно за двете страни време;

4.2. родителски срещи;

4.3. присъствие и участие на родителите в процеса на предучилищното образование – открити практики, изложби, тренинг, тържества, празници, развлечения, състезания, ден на отворени врати;

4.4. други форми за комуникация – сайт на детската градина, информационно табло за родители, дискусии, консултативен кабинет.

4.5. Учители и непедагогически персонал – наставничество, взаимен обмен на информация, вътрешна квалификация, екипност, консултации, открити врати и др.
С предложения механизъм на взаимодействие всички участници във възпитателно- образователния процес- семейство, детска градина, заинтересовани институции да се чувстват еднакво отговорни, ангажирани и свързани в системата за актуални изисквания и адекватни очаквания за подкрепа на личностно развитие на децата.

Форми и методи за установяване на постигнатите компетенции:
1. Педагогическо наблюдение
2. Диагностични тестове
3. Анализ на детски рисунки
4. Други – съобразно възрастта на децата
Настоящата Програмна система е част от Стратегията за развитие на детската градина/училището и е одобрена от Обществения съвет (Протокол № 1/15.09.2025 г.), приета е с Решение № 2.1., взето с Протокол № 1/15.09.2025 г. на заседание на Педагогическия съвет, утвърдена е със Заповед № 4/15.09.2025 г. на директора и е задължителна за спазване от всички педагогически специалисти.

